**Ministru kabineta noteikumu „Kārtība, kādā īsteno granta projektu konkursus” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neattiecas |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 9.panta septītā daļa paredz, ka Ministru kabinets nosaka kārtību, kādā sagatavo un izsludina granta projektu konkursus, īsteno konkursu vadību, izvērtē projektu iesniegumus un pieņem lēmumu par konkursu uzvarētājiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā 2010.gada 5.janvāra Ministru kabineta noteikumi Nr. 2 “Kārtība, kādā īsteno granta projektu konkursus”, kas nosaka granta projektu konkursu sagatavošanu un izsludināšanu, projektu pieteikumu sagatavošanu, izmantojot Ministru kabineta noteikumu pielikumos esošās projekta pieteikuma veidlapas, un iesniegšanu, informācijas sniegšanu par konkursu, projektu iesniegumu izvērtēšanu un lēmumu pieņemšanas procesu. Lai mazinātu granta projekta konkursa īstenošanas birokrātisko slogu un atvieglotu uz granta projekta pieteikumiem attiecināmās prasības, ir izstrādāts jauns Ministru kabineta noteikumu projekts, kurā, balstoties uz šobrīd spēkā esošo Ministru kabineta noteikumu pamatprincipiem, iekļautas galvenās prasības un principi projekta konkursu īstenošanai, detalizētas prasības (attiecināmo izmaksu klasifikācija, konkursa projekta pieteikuma veidlapa, konkursa projekta budžeta tāmes veidlapa, iesniedzamo dokumentu uzskaitījums) paredzot granta projekta konkursa nolikumā. Šādas izmaiņas nepieciešamas, lai atvieglotu iespējas veikt izmaiņas un pielāgot aktuālajai situācijai detalizētās konkursa prasības.Tāpat jauno Ministru kabineta noteikumu projekts paredz atteikšanos no novecojušām prasībām (piemēram, attiecībā uz dokumentu tehnisko formatēšanu) un saziņas atvieglošanu ar projektu pieteikumu iesniedzējiem, paredzot, ka visos gadījumos saziņa var notikt elektroniski, lai nodrošinātu ātrāku atbildes sniegšanu projektu pieteikumu iesniedzējiem un nekavētu konkursa norisi.Vienlaikus jaunais Ministru kabineta noteikumu projekts ir papildināts ar informāciju par projekta konkursa īstenošanu (piemēram, par projekta pieteikumu atlasi izvērtēšanai, lēmumu par granta piešķiršanu vai nepiešķiršanu izsūtīšanas kārtību), kā arī par projektu īstenošanu (līgumu par projekta īstenošanu slēgšanu), projektu uzraudzību un kontroli. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projektā paredzētais regulējums skar projekta pieteikumu iesniedzējus, kas vēlas saņemt grantu attīstības sadarbības projekta īstenošanai. Atbilstoši Starptautiskās palīdzības likuma 9.panta piektajai daļai grantu var saņemt tiešās un pastarpinātās valsts pārvaldes iestādes, atvasinātas publiskas personas, citas valsts iestādes, kā arī biedrības, nodibinājumi, komersanti, arodbiedrības un citi subjekti.  |
| 2. | Tiesiskā regulējuma ietekme uz tautsaimniecību un administratīvo slogu | Jaunie Ministru kabineta noteikumi mazinās administratīvo slogu projekta iesniedzējiem projekta pieteikumu sagatavošanā. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc granta projektu konkursa izsludināšanas tiks rīkots seminārs potenciālajiem projektu pieteikumu iesniedzējiem par jaunajiem Ministru kabineta noteikumiem un konkursa nolikumu.  |
| 2. | Sabiedrības līdzdalība projekta izstrādē | Attīstības sadarbības politikas konsultatīvā padome 2017.gada 8.decembra sēdē konceptuāli atbalstīja vadlīnijas jaunu Ministru kabineta noteikumu izstrādei. Attīstības sadarbības politikas konsultatīvajā padomē ir pārstāvētas gan valsts pārvaldes iestādes, gan pilsoniskās sabiedrības organizācijas. Ministru kabineta noteikumu projekta sagatavošanā ņemti vērā granta projektu īstenotāju ieteikumi vairāku gadu garumā (piemēram, biedrības “Latvijas Platforma attīstības sadarbībai” biedru ieteikumu apkopojums), kā arī nevalstisko organizāciju pārstāvja, kas piedalījās projekta pieteikumu izvērtēšanā 2017.gadā, viedoklis (Kurzemes NVO atbalsta centrs).  |
| 3. | Sabiedrības līdzdalības rezultāti | Būtiskākie ieteikumi un iebildumi, kas ir parādījušies pilsoniskās sabiedrības organizāciju atzinumos, attiecas uz:- Prasītās informācijas atkārtošanos projekta pieteikuma formā un nepieciešamību projekta pieteikuma veidlapu vienkāršot;- Skaidrojumu precizēšanu par nepieciešamo informāciju, kas jānorāda projekta pieteikumā;- Dokumentu oriģinālu sagādāšanu no saņēmējvalstīm līdz konkursa termiņa beigām;- Pārāk lielo iesniedzamo dokumentu skaitu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami.  |
| 3. | Cita informācija | Nav |

Ārlietu ministrs Edgars Rinkēvičs

Gordina 67015967

marija.gordina@mfa.gov.lv